NaiveNeuron/SloPal huggingface dataset:
Borec, Tomáš, minister spravodlivosti SR (2012-11-06):
Ďakujem veľmi pekne. Vážený pán predsedajúci, vážené panie poslankyne, vážení páni poslanci, vládny návrh zákona o štátnych hmotných rezervách a o doplnení zákona č. 25/2007 Z. z. o elektronickom výbere mýta za užívanie vymedzených úsekov pozemných komunikácii a o zmene a doplnení niektorých zákonov v znení neskorších predpisov a z dôvodu neaktuálnosti doterajšej právnej úpravy štátnych hmotných rezerv, ktorá nevyhovuje súčasným podmienkam a potrebám hospodárskej mobilizácie a energetickej a potravinovej bezpečnosti. Štátne hmotné rezervy sú upravené zákonom č. 82 z roku ´94 o štátnych hmotných rezervách v znení neskorších predpisov. Skúsenosti s aplikáciou tohto zákona z posledných rokov však ukazujú, že viaceré ustanovenia zákona v súčasnosti nevyhovujú aktuálnym hospodárskym podmienkam a potrebám zabezpečenia štátnych hmotných rezerv. Správa štátnych hmotných rezerv sa preto rozhodla pripraviť nový zákon o štátnych hmotných rezervách, ktorý umožní podľa možnosti čo najefektívnejšie hospodárenie so štátnymi hmotnými rezervami s ohľadom na úlohy a ciele, ktoré majú štátne hmotné rezervy plniť. Predložený návrh zákona upravuje široký okruh vzťahov súvisiacich so štátnymi hmotnými rezervami, ale fill to fill doterajšej právnej úpravy vo svojej podstate nemení. Návrh zákona predovšetkým vyjasňuje pojmy spoločné pre všetky druhy štátnych hmotných rezerv, upravuje pôsobnosť správy štátnych hmotných rezerv v niektorých oblastiach, niektoré aspekty použitia a hospodárenia s hmotnými rezervami, zosúlaďuje postavenie práva a povinnosti ochraňovateľov mobilizačných rezerv a taktiež upravuje použitie a hospodárenie s mobilizačnými rezervami a pohotovostnými zásobami. Článkom II predloženého návrhu zákona sa novelizuje zákon č. 25/2007 Z. z. o elektronickom výbere mýta za užívanie vymedzených úsekov pozemných komunikácií a o zmene a doplnení niektorých zákonov v súvislosti so zavedením výnimky pre vozidlá mobilizačných rezerv, aby tieto pri plnení úloh krízových a iných pohotovostných situáciách nemuseli platiť mýto. Návrh zákona je v súlade s Ústavou Slovenskej republiky, ústavnými zákonmi, medzinárodnými zmluvami, ktorými je Slovenská republika viazaná, a súčasne je v súlade aj s právom Európskej únie. Vážený pán predsedajúci, vážené panie poslankyne, vážení páni poslanci, ďakujem za pozornosť.
Blaha, Ľuboš, podpredseda NR SR (2023-11-23):
211. Pán poslanec Tomáš Valášek.
Laššáková, Jana, doterajšia podpredsedníčka NR SR (2016-03-23):
Pán poslanec Jaroslav Baška.
Bagačka, Michal, poslanec NR SR (2013-03-19):
O bode 57, s odporúčaním neschváliť, hlasovať nebudeme, nakoľko bol schválený bod 56 spoločnej správy. Tieto body sa navzájom vylučujú. Teraz pristúpime k hlasovaniu o návrhoch z rozpravy. Pán predseda, o bode 3 z prvého návrhu poslankyne Lucie Žitňanskej hlasovať nebudeme, nakoľko bol schválený bod 35 spoločnej správy. Tieto body sa navzájom vylučujú. Ďalej, pán poslanec Hrnčiar podal dva pozmeňujúce návrhy. Pán predseda, dajte, prosím, hlasovať o prvom pozmeňujúcom návrhu poslanca Andreja Hrnčiara.
Danko, Andrej, podpredseda NR SR (2024-04-18):
Poslanec Ledecký s reakciou na faktické.
Jurinová, Erika, podpredsedníčka NR SR (2012-06-29):
Ďakujem pekne predkladateľovi. S faktickými poznámkami sa prihlásilo šesť poslancov. Uzatváram možnosť prihlásiť sa. Nech sa páči, pán Richard Sulík.
Susko, Boris, poslanec NR SR (2022-09-28):
Ďakujem pekne za slovo, vážený pán predsedajúci. Vážené panie poslankyne, páni poslanci, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu ústavného zákona. Návrh ústavného zákona spĺňa z formálno-právnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh ústavného zákona prerokovali: ústavnoprávny výbor a výbor pre európske záležitosti. Za gestorský výbor navrhol ústavnoprávny výbor s tým, aby výbory prerokovali návrh ústavného zákona do 30 dní a gestorský výbor do 32 dní od jeho prerokovania v prvom čítaní. Zo znenia návrhu ústavného zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh ústavného zákona prerokuje v druhom čítaní. Odporúčam zároveň návrh ústavného zákona prideliť výborom, vrátane určenia gestorského výboru a lehoty na prerokovanie návrhu ústavného zákona vo výboroch v zmysle uvedeného rozhodnutia predsedu Národnej rady. Pán predsedajúci, skončil som. Prosím, otvorte všeobecnú rozpravu.
Drucker, Tomáš, minister školstva, výskumu, vývoja a mládeže SR (2024-10-29):
Vážený pán predsedajúci, vážené panie poslankyne, vážení páni poslanci, dovoľte mi uviesť návrh zákona o vzdelávaní dospelých a o zmene a doplnení niektorých zákonov. Návrh zákona zavádza moderný, praktický a efektívny systém celoživotného vzdelávania. Jeho cieľom je uľahčiť ľuďom prístup k vzdelaniu v každom veku, dať druhú šancu tým, ktorí majú nedostatočnú kvalifikáciu, a zároveň vytvoriť aj zrozumiteľný systém pravidiel pre zamestnávateľov. Tieto zmeny vyžadujú pružnejšie reakcie vzdelávacieho systému pre každého a zabezpečenie celoživotného prístupu k možnostiam vzdelávať sa a rozvíjať svoje zručnosti a kompetencie počas celého života s ohľadom na individuálne potreby tak, aby každý mohol realizovať svoj potenciál. Posilňuje sa aj motivácia pre účasť na vzdelávaní zavedením tzv. individuálnych vzdelávacích účtov. V dôsledku toho sa očakáva zvýšenie záujmu o kurzy v neformálnom vzdelávaní a následné zvýšenie ponuky, diverzifikáciu jej foriem zo strany poskytovateľov. Vážený pán predsedajúci, vážené panie poslankyne a páni poslanci, ďakujem za vašu pozornosť, dovoľujem si požiadať o prerokovanie predloženého materiálu. K predchádzajúcej rozprave len uvediem, že na mnohé z týchto vecí sme viedli debatu a diskusiu a som pripravený, samozrejme, diskutovať aj potom, ale nechcem vás oberať ani o ten čas, ktorý máte.
Pleštinská, Zita, poslankyňa NR SR (2021-03-30):
Ďakujem, pán predseda. Chcela by som poďakovať kolegovi Jankovi Szőllősovi za argumentami podložené vystúpenie v tejto rozprave. Klimatická zmena, klimatická kríza je už dekády pomenovaným a predvídateľným rizikom a s istotou vieme, že sa mu nevyhneme. Tak ako preverila akcieschopnosť samospráv celosvetová pandémia nového koronavírusu, zmena klímy a klimatická kríza je a bude ďalšou skúškou, pred ktorou stoja aj samosprávy. Klimatickú núdzu môže vyhlasovať aj región, mesto alebo obec. Prvým mestom na Slovensku, ktoré klimatickú núdzu vyhlásilo, sú Zlaté Moravce. Vážnosť tomuto bodu dáva účasť aj pána ministra životného prostredia Jána Budaja na rozprave k tomuto bodu programu, čo si veľmi vážim. Ako architektka už dlhšie sledujem fóra o výstavbe rodinných domov. Dávam do pozornosti domáce elektrárne, ktoré v súčasnosti si ľudia nedovolia kvôli vysokej vstupnej cene. Celková cena je okolo 7-tisíc eur a cena batérie sa pohybuje v rozmedzí od 3- do 4-tisíc eur. V mnohých krajinách je to zaužívané. V prípade dotácie, ktorá by znížila vstupné náklady by mnoho ľudí prešlo na fotovoltické články, reálna návratnosť investície pre domácnosť je 10 rokov. Týmto krokom by sa znížilo, znížila na polovicu. Čiže keď chceme pretaviť vlastne túto tému, musíme ju pretaviť priamo aj obyvateľom. A myslím si, že obyvatelia si uvedomujú vážnosť tejto situácie. Ďakujem.
Pellegrini, Peter, predseda NR SR (2015-09-30):
Kolegyne, kolegovia, nie sú tu členovia grémia už prítomní v rokovacej sále, preto nezvolám. Zvolám rokovanie poslaneckého grémia, až keď budú prítomní aj podpredsedovia, tak ako sú účastníci poslaneckého grémia. A po tom, ako ste poslanecké grémium predviedli včera, kedy ste naň ani po zvolaní neprišli, zvolám ho zajtra ráno. Dobre? A budeme pokračovať v rokovaní. Pýtam sa, či chce zaujať, ukončujem rozpravu a vyhlasujem rozpravu za skončenú. Pán minister, vy ešte v rozprave. (Reakcie z pléna.) Pán minister chce vystúpiť v rozprave, po jeho vystúpení vám dám procedurálne. (Reakcie z pléna.) Nech sa páči, procedurálny návrh, pán poslanec Hlina. Upozorňujem, že začnete procedurálnym návrhom.
Laššáková, Jana, podpredsedníčka NR SR (2014-03-25):
S reakciou pán poslanec Viskupič, nech sa páči.
Grendel, Gábor, podpredseda NR SR (2020-07-09):
S reakciou na faktické poznámky, pán poslanec Kotleba.
Sabolová, Mária, poslankyňa NR SR (2010-08-05):
Ďakujem pekne. Pán poslanec, ja len jednu poznámku k vášmu vystúpeniu, lebo bolo obšírne, odborné, týkajúce sa dopravy. Vaše vyjadrenie „zrušte ho“, týkajúce sa mýta, je zavádzajúce. Nezavádzajte verejnosť, ani tento parlament. Nikto nechcel zrušiť mýto a nechce zrušiť mýto, ale aj vaše odvolanie bolo z toho dôvodu, že mýto bolo nepripravené a malo byť spustené ako nepripravené. A vy si spomeňte na vašu zahraničnú cestu, keď pán premiér Fico počas vašej neprítomnosti zastavil spustenie mýta a zmenilo sa nariadenie. Tak aspoň v tejto jednej oblasti sme boli vždy na jednej lodi, že mýto je potrebné, ale nie tak nepripravené, ako ste ho chceli spustiť a ako sa bezprostredne dotýkalo dopravcov, a mohlo byť, a je dnes ekonomicky pre nich neúnosné.
Zmajkovičová, Renáta, podpredsedníčka NR SR (2013-02-07):
Pán poslanec Novotný.
Riapošová, Bibiána, poslankyňa NR SR (2014-10-29):
Tým sme vysporiadali so všetkými návrhmi uvedenými v informácii. Teraz pristúpime k hlasovaniu o návrhu podanom v rozprave. V rozprave pán poslanec Petrák podal doplňujúci a pozmeňujúci návrh a požiadal hlasovať spoločne o všetkých bodoch pozmeňujúceho a doplňujúceho návrhu. Teraz prosím, dajte hlasovať o návrhoch bodov 1 – 4 v návrhu podanom pánom poslancom Petrákom spoločne.
Vetrák, Milan, poslanec NR SR (2021-02-04):
Členovia ústavnoprávneho výboru, najbližšie zasadnutie tohto výboru je zajtra ráno o ôsmej. Budeme prerokovávať všetky tie skrátené, teda všetky návrhy, ktoré sú v skrátenom legislatívnom konaní.
Zs. Simon, poslanec: (2006-10-20):
Výbory prerokovali predmetný vládny návrh zákona v lehote určenej uznesením Národnej rady Slovenskej republiky. Poslanci Národnej rady, ktorí nie sú členmi výboru, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. Výbory Národnej rady Slovenskej republiky, ktorým bol vládny návrh zákona pridelený, zaujali jednohlasne súhlasné stanovisko. Z uznesení výborov Národnej rady Slovenskej republiky uvedených v bodoch III tejto správy, ktorú máte pred sebou, s pozmeňujúcimi návrhmi gestorský výbor navrhuje tieto neschváliť. O všetkých bodoch spoločnej správy budeme hlasovať spoločne s návrhom gestorského výboru uvedené body neschváliť. Pán predsedajúci, skončil som. Prosím, otvorte rozpravu, do ktorej sa hlásim ako prvý.
Paška, Pavol, predseda NR SR (2012-11-30):
Faktické poznámky: pán poslanec Kaník, Kamenický, Martvoň, pani poslankyňa Vášáryová, Tomanová, Sulík. Končím možnosť sa prihlásiť. Pán poslanec Kaník.
Grečková, Lea, poslankyňa NR SR (2012-10-29):
Keďže sme hlasovali o pozmeňujúcich návrhoch zo spoločnej správy i o pripomienkach z rozpravy a mám splnomocnenie gestorského výboru, odporúčam hlasovať o tom, že predložený návrh prerokujeme v treťom čítaní ihneď.
Zemanová, Anna, poslankyňa NR SR (2021-05-06):
Ďakujem pekne. Ja chcem len pripomenúť ctenej opozícii, že práve včera večer, keď boli časované body práve z vašej strany, kde všeobecným súhlasom sme vám to umožnili, ja som pripomenula, že aby ste si to dobre všimli, že sme boli ústretoví, a teraz nám to tu dávate na tanier, ako keby tu bol chaos v riadení schôdze. Takže len toľkoto, že ako ste si, pán predseda je predsedom schôdze, ale aj poslanci boli ústretoví k návrhom opozície na to, aby sa vám začasovali body všeobecným súhlasom.
P. Paška, predseda NR SR: (2006-08-03):
O slovo požiadala pani podpredsedníčka Belousovová.
Hlinka, Jozef, poslanec NR SR (2021-06-18):
Pán predsedajúci, vzhľadom na to, že zákon sa prerokováva v skrátenom legislatívnom konaní, v súlade s § 89 zákona o rokovacom poriadku sme v treťom čítaní. Otvorte, prosím, rozpravu.
Bublavý, Dušan, poslanec NR SR (2015-06-30):
Ďakujem za slovo. Vážené kolegyne, kolegovia, vážený pán podpredseda, vážený pán minister, v súlade s § 73 zákona o rokovacom poriadku som bol určený Výborom Národnej rady pre verejnú správu a regionálny rozvoj za spravodajcu k návrhu zákona o registri právnických osôb, podnikateľov a orgánov verejnej moci (tlač 1579). K predloženému návrhu zákona predkladám túto informáciu. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 10. septembra 2015 a gestorský výbor do 11. septembra 2015. Poprosím, pán predsedajúci, otvorte rozpravu.
Danko, Andrej, podpredseda NR SR (2024-01-08):
Pani poslankyňa Hanuliaková. A potom by som dal tri minúty prestávku. Pani poslankyňa Hanuliaková, nech sa páči.
Vitteková, Anna, poslankyňa NR SR (2013-05-21):
Pán predseda, pán minister, kolegyne, kolegovia, podávam vám informáciu o prerokovaní vládneho návrhu zákona o odovzdávaní, uznávaní a výkone rozhodnutí o opatreniach dohľadu ako náhrade väzby v Európskej únii, tlač 402, vo výboroch Národnej rady. Národná rada uznesením č. 508 z 19. marca 2013 pridelila predmetný vládny návrh zákona na prerokovanie ústavnoprávnemu výboru, výboru pre obranu a bezpečnosť a výboru pre ľudské práva a národnostné menšiny. Poslanci Národnej rady, ktorí nie sú členmi výborov, ktorým bol uvedený návrh zákona pridelený, neoznámili v určenej lehote gestorskému výboru žiadne stanovisko k návrhu zákona. Vládny návrh zákona odporúčali schváliť ústavnoprávny výbor, výbor pre obranu a bezpečnosť, ako aj výbor pre ľudské práva a národnostné menšiny. Z uznesení výborov uvedených pod bodom III spoločnej správy vyplývajú tri pozmeňujúce a doplňujúce návrhy. Gestorský výbor odporúča hlasovať o všetkých troch spoločne, s návrhom schváliť. Gestorský výbor zároveň podľa § 79 odsek 4 písm. f) zákona o rokovacom poriadku odporúča Národnej rade vládny návrh zákona schváliť v znení pozmeňujúcich a doplňujúcich návrhov uvedených v spoločnej správe. Spoločná správa výborov Národnej rady o prerokovaní predmetného vládneho návrhu zákona bola schválená uznesením Ústavnoprávneho výboru č. 229 zo 14. mája 2013. Týmto uznesením výbor zároveň poveril mňa ako spoločnú spravodajkyňu, aby som na schôdzi Národnej rady predkladala návrhy v zmysle príslušných ustanovení zákona o rokovacom poriadku. Pán predseda, otvorte, prosím, rozpravu.
Simon, Zsolt, poslanec NR SR (2013-11-29):
Ďakujem pekne. Vážený pán minister, vláda by mala ísť vzorom. Občania majú platiť dane a vláda vyzbierané dane má použiť tak, aby s nimi efektívne naložila, hospodárila v prospech občanov tejto krajiny. Dovoľte, aby som vám pripomenul jeden príklad za všetkých z tohto týždňa z vládnej dielne. Schválili ste zákon o elektronickej diaľničnej známke, pričom ste, tvrdíte, že nič sa nemení, ľudia nezaplatia viac. Áno, len vytvoríte jeden tender na obstaranie elektronickej diaľničnej známky a podľa toho, čo uverejnili dnes dnešné noviny, tak bude to stáť 35 mil. eur. Pán minister, je to správne, aby občania, podnikatelia, ktorí sotva sa vedia postarať sami o seba, o svoje rodiny, museli platiť aj daň zo straty a vláda vyhodí 35 mil. eur na jeden tender len preto, aby vedel naplniť kasu svojich sponzorov? Pýtam sa vás, je to správne, je to dobrý vzor? Osobne som presvedčený, že nie a teraz skúsim vám to priblížiť. Súčasný systém diaľničných známok funguje tak, že štát vynaloží 134-tisíc eur na vytlačenie a príjme 57 mil. eur. To znamená, že 56,7 mil. eur v prospech štátu. Budúci rok, ako to bude vypadať? Vyzbierate 57 mil. eur, ale náklady na elektronický tender 35 miliónov pre štát a pre opravy ciest zostane len 22 mil. eur. Toto nie je nič spoločné s hospodárnosťou a preto by ste aj tento návrh zákona mali stiahnuť ako celok z Národnej rady. Ďakujem.
Přidal, Alojz, poslanec NR SR (2014-11-08):
Pán predseda, ja mám procedurálny návrh. Ja by som chcel požiadať, či by sme všeobecným súhlasom nemohli zajtra od pol šiestej ráno, teda dneska, lebo už je nedeľa, od pol šiestej do pol ôsmej ráno si dať prestávku, pretože my máme aj také duchovné povinnosti. A ja verím, že aj niektorí poslanci strany SMER ich majú. Takže navrhujem, aby sme konsenzuálne od pol šiestej do pol ôsmej ráno si dali prestávku.
M. Číž, podpredseda NR SR: (2006-08-04):
Vážené kolegyne, kolegovia, pristúpime k hlasovaniu. Najskôr budeme hlasovať o návrhoch podaných podľa § 73 ods. 3 zákona o rokovacom poriadku. Poprosím spravodajcu, aby uviedol hlasovanie.
Sulík, Richard, predseda NR SR (2011-09-08):
Ďakujem. S faktickou poznámkou sa prihlásil jeden poslanec, dvaja poslanci. Uzatváram možnosť. Traja poslanci. Uzatváram možnosť sa prihlásiť s faktickou poznámkou. Slovo má pán poslanec Blanár. Pán Muňko, predpokladám, že vy ste tiež s faktickou, áno? Tak potom budete ako posledný. Pán poslanec Blanár.
Žiga, Peter, podpredseda NR SR (2024-09-17):
Tak, kolegovia z opozície, nechcem povedať, že ste zádrapčiví, ale dvaja ste v sále a pochytíte sa, tak neviem, no. Vyhlasujem všeobecnú rozpravu za skončenú. Chcem sa opýtať, či chce navrhovateľ zaujať stanovisko. Pán spravodajca? Prerušujem rokovanie o tomto bode programu. Nasledujúcim bodom programu je prvé čítanie o návrhu poslancov Lučanského, Danka, Michelka a Kramplovej na vydanie zákona, ktorým sa mení a dopĺňa zákon č. 595/2003 o dani z príjmov v znení neskorších predpisov a o zmene a doplnení niektorých zákonov. Návrh zákona je pod tlačou 450. Návrh na jeho pridelenie na prerokovanie výborom je v rozhodnutí č. 478. Opäť dávam slovo pánovi poslancovi Lučanskému, aby návrh zákona uviedol. (Rokovanie v prvom čítaní o návrhu poslancov Národnej rady Slovenskej republiky Adama Lučanského, Andreja Danka, Romana Michelka a Dagmar Kramplovej na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a o zmene a doplnení niektorých zákonov , tlač 450.)
Kavecká, Monika, poslankyňa NR SR (2020-11-12):
Ďakujem veľmi pekne za slovo. Vážený pán predsedajúci, vážený pán minister, vážené pani poslankyne, vážení páni poslanci, ako spoločná spravodajkyňa výboru predkladám spoločnú správu k vládnemu návrhu zákona, ktorým sa dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, tlač 334a. Uvedený vládny návrh zákona prerokovali určené výbory: ústavnoprávny výbor a výbor pre zdravotníctvo ako gestorský výbor. Ústavnoprávny výbor vyslovil súhlas s predloženým návrhom zákona a odporučil Národnej rade Slovenskej republiky návrh zákona schváliť. Výbor pre zdravotníctvo vyslovil súhlas s predloženým návrhom zákona a odporučil Národnej rade Slovenskej republiky návrh zákona schváliť s pozmeňujúcimi návrhmi. Gestorský výbor nedostal žiadne stanoviská poslancov, ktorí nie sú členmi výborov, ktorým by bol návrh zákona pridelený. Gestorský výbor na základe stanovísk výborov k predloženému vládnemu návrhu zákona, tlač 334, vyjadrených v uzneseniach uvedených pod bodom IV tejto správy a v stanovisku gestorského výboru odporúča Národnej rade Slovenskej republiky vládny návrh zákona, tlač 334, schváliť s pozmeňujúcimi a doplňujúcimi návrhmi, ktoré sú obsiahnuté v IV. časti spoločnej správy. Spoločná správa obsahuje 14 pozmeňujúcich návrhov. Gestorský výbor odporučil hlasovať o bodoch 1 až 14 spoločne s návrhom gestorského výboru schváliť. Spoločná správa výborov bola schválená uznesením č. 68 z 12. novembra 2020, kde ma výbor poveril za spoločnú spravodajkyňu k predloženému návrhu zákona. Pán predseda, skončila som, môžte otvoriť rozpravu. Ďakujem.
Janiš, Stanislav, poslanec NR SR (2011-05-19):
Pán predsedajúci, dajte hlasovať o tom, že Národná rada prideľuje návrh zákona výboru ústavnoprávnemu, výboru pre financie a rozpočet, výboru pre hospodárstvo, výstavbu a dopravu, výboru pre verejnú správu a regionálny rozvoj a výboru pre sociálne veci, za gestorský výbor určila hlasovaním výbor pre hospodárstvo, výstavbu a dopravu a aby prerokovali návrh zákona v druhom čítaní určené výbory do 30 dní a gestorský výbor do 32 dní od prerokovania návrhu v prvom čítaní.
Bugár, Béla, podpredseda NR SR (2016-10-26):
Prezentujme sa a hlasujme o tomto návrhu. (Hlasovanie.) Prítomných 140, za 132, proti 2, 5 sa zdržali, 1 nehlasoval. Konštatujem, že tento návrh sme schválili. Budeme pokračovať v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia (tlač 276). Dávam slovo teraz spravodajkyni z výboru pre sociálne veci pani poslankyni Soni Gaborčákovej, aby návrh hlasovania uviedla. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov , tlač 276.)
Kažimír, Peter, podpredseda vlády a minister financií SR (2012-06-26):
Ja si, samozrejme, pamätám aj obsah rozpravy a veľmi detailne aj návrh zákona, ku ktorému sme tu vystupovali. Ja chcem snáď len ozrejmiť a informovať aj plénum Národnej rady, že hlavne po zasadnutí včerajšej tripartity, po zasadnutiach a rokovaní s partnermi, hlavne zo strany zamestnávateľov sme sa dohodli, že na expertnej úrovni k návrhu tohto zákona, aj keď je už po prvom čítaní alebo bude po prvom čítaní po vašom hlasovaní, budeme pokračovať v závere tohto týždňa a v týždni budúcom s tým, že verejne som prehlásil aj po rokovaní tripartity, ak nás zamestnávatelia presvedčia o niektorých opatreniach, že nie sú dostatočným prínosom na ten cieľ, na ktorý sú určené, to znamená lepší výber daní, tak sme ochotní od týchto opatrení ustúpiť, resp. sme pripravení ich zmeniť vo výboroch alebo následne v rokovaní pléna. Toľko. Ďakujem.
Fico, Robert, poslanec NR SR (2021-12-14):
Ďakujem pekne. Pán poslanec, poviem to osobne ako už taký starý bard v politike, že vás považujem za jedného z príčetnejších v klube, v ktorom sedíte, ale chcem sa vás spýtať, že či vám nevadí, že návrh zákona, ktorý sme tu možno rokovali tri dni alebo koľko v Národnej rade, má dohromady asi jeden a pol strany a vy k nemu večer o deviatej hodine predložíte pozmeňujúci návrh, ktorý má 12 strán. Pán kolega, je starý výrok, že by nemali ľudia vedieť, ako sa robia párky a zákony. Obávam sa, že v tomto prípade je to ten najlepší príklad zhanobenia legislatívy. Povedzte mi, kto z nás, ja som vás počúval, ale ja netuším, čo ste čítali. Jednoducho nemám šancu v takomto krátkom čase si pozrieť všetky odkazy na zákony, ktoré ste tam uvádzali. Uvádzali ste novelizácie, ktoré sa týkali zákonov, ktoré boli 40-krát, možno aj 45-krát novelizované v priebehu rokov, ako boli schválené. Ako chcete od nás, aby sme mohli s čistým svedomím zahlasovať za 12 strán textu, na ktorý by sme potrebovali odborný tím, možno dva-tri dni, pozrieť každý jeden paragraf, čo to vlastne znamená v praxi, ako to celé bude vyzerať. Ja chápem, že chcete ísť všetci na Vianoce a chcete už mať pokoj od Národnej rady, ale vy vládnete, vy zodpovedáte. Toto bude vizitka vášho vládnutia a tento štýl predkladania novelizácií, kedy novelizácia je šesťkrát väčšia obsahovo ako samotný návrh zákona, svedčí len o tom, že to nemyslíte vážne, pokiaľ ide o zmysluplnosť a charakter slovenskej legislatívy. Je mi to veľmi ľúto. Minimálne ste mali požiadať o to, aby to hlasovanie bolo minimálne zajtra. Ďakujem pekne.
Grendel, Gábor, podpredseda NR SR (2023-02-08):
Prezentujme sa a hlasujme. (Hlasovanie.) Prítomných 133 poslancov, za 66, proti nikto, zdržalo sa 60, nehlasovalo 7. Konštatujem, že sme tento návrh neschválili. (Krátka pauza, predsedajúci konzultuje ďalší postup prostredníctvom interného telefónu.) Takže keďže sa toto uznesenie neschválilo, budeme postupovať podľa rozhodnutia predsedu Národnej rady o výboroch a jeho lehotách. A keďže sme ďalšie hlasovanie presunuli na sedemnástu, nemáme už teraz o čom hlasovať. Vyhlasujem trojminútovú prestávku, po ktorej budeme pokračovať. Procedurálny návrh ešte pán poslanec Pollák.
Blanár, Juraj, podpredseda NR SR (2021-05-12):
Pán poslanec Marek Šefčík, nech sa páči.
Šeliga, Juraj, podpredseda NR SR (2020-11-04):
Pán poslanec Kuffa.
Zajac, Pavol, poslanec NR SR (2012-05-15):
Vážený pán predseda parlamentu, kolegyne a kolegovia, dovoľte aj mne sa vyjadriť k návrhu na voľbu riaditeľa NBÚ. Strana KDH považuje, ale aj ja osobne považujem Národný bezpečnostný úrad za veľmi dôležitý orgán v tomto štáte a jeho riaditeľa za plne výkonnú funkciu. Tí z vás, ktorí nepoznáte NBÚ, ani ja ho veľmi nepoznám, som sa skúsil porozprávať s ľuďmi, ktorí prešli previerkou NBÚ. A NBÚ dneska má informácie o vplyvných ľuďoch v tomto štáte. A tie informácie sú veľmi dôverné a veľmi podrobné. Takisto je to aj o firmách a takisto je to, ako pán Frešo spomínal, o styku, o medzinárodnom styku, styku s transatlantickými štruktúrami, ako je napr. NATO. Neviem posúdiť vplyv pána Magalu na zastavenie Gorily. Naozaj si myslím, že by bolo najlepšie, keby táto kauza bola vyšetrená, ale k čomu sa viem vyjadriť, je to, čo som si prečítal v životopise pána Magalu. Veľmi ma prekvapilo, keď som sa dočítal, že pán Magala v tomto roku dosiahne vek 69 rokov. Pripomínam, že riaditeľa NBÚ volíme na 7 rokov. A ako som už spomínal, je to plne výkonná funkcia. Rozumiem tomu, že pán Robert Fico a vláda chce mať ako riaditeľa NBÚ svojho človeka. Plne to rešpektujem. Ale pýtam sa, aký odkaz, aký message dáva vláda občanom tejto republiky. Hovoríme, že máme v tejto republike 35-percentnú nezamestnanosť absolventov škôl, nevraviac o tom, že v štátnej a verejnej správe pracujú desaťtisíce ľudí, ktorí poberajú dôchodok, pričom to je jedno, či je starobný alebo výsluhový. Nemám nič proti seniorom, ale naozaj si myslím, že súbeh poberania dôchodku a práce v štátnej a verejnej správe by mal byť zrušený. Táto vláda má na to dostatok mandátov v Národnej rade a malo by to byť zrušené už len preto, aby naši absolventi škôl nemuseli chodiť po svete, po Írsku a dievčatá robiť aupairky. Ja viem, že poviete, že to nesúvisí s voľbou riaditeľa NBÚ. Ale súvisí to s ňou. Čo si majú povedať občania tejto republiky, keď sa dozvedia, že pán Magala bude mať v tomto roku 69 rokov a volíme ho na sedemročné plne funkčné obdobie, výkonné obdobie? Takže ja osobne nepodporím a, predpokladám, aj moji kolegovia z klubu KDH nepodporia túto voľbu. Ďakujem pekne.
Viskupič, Marián, poslanec NR SR (2022-09-21):
Pán predseda, prosím, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Taraba, Tomáš, poslanec NR SR (2023-03-23):
Ďakujem za slovo. Vážený pán Krúpa, začali ste tým, že Slovensko nie je katolícka ani farská republika, je to sovietsky štát. Ja si myslím, že každý jeden, kto tu sedí, tak čítal preambulu slovenskej ústavy. Slovensko je svetský štát od svojej podstaty, od svojho založenia a napriek tomu tam nad sebou máte dvojkríž. My sme jediný štát, ktorý má dvojkríž a zdá sa to, ako keby sa to bilo, nie. No a to sa nebije, pretože Slovensko je úplne normálny štát, kde ľudia vedia, že napríklad keď sa niekto malý narodí, tak už keď sa naňho pozrú vedia, či to je chlapec alebo dievča. A celý život sa to s ním potom vedie. A tí, ktorí sú chlapci, tí, tí chodia andrológovi, ktorí sú, čo sú dievčatá chodia gynekológovi a všetci ostatní potom, im zostáva psychiater. Takže, to je celé. A toto je normálny štát. A tie vaše liberálne žvásty o tom, že to tak nie, že existuje 52 identít, my vám to neberieme, veď vy ste v tom prejave povedali, že sú mentálne obmedzení ľudia. Ja verím, že vy tomu veríte, že vy naozaj ste o tom presvedčený, že toto tak je, ale vy musíte akceptovať, že väčšinová spoločnosť si to nemusí myslieť. A to neni o žiadnej nenávisti, to je jednoducho o tom, že možno o 50 rokov sa budete hanbiť za to, že ste to rozprávali a ste niečomu takému verili. Ale vy nemôžete vnucovať, vy nemôžete vnucovať tieto vaše saskárske ideologické prvky, že musí prijať celá spoločnosť. Ak toto neprijme, tak podľa vás je nositeľom nejakej nenávisti. Ja viem, že vy často rozprávate, že zcitlivovania a podobne, aj to tu zaznelo, no zcitlivovanie neni nič iné len to, aby muž prestal byť mužom a žena prestala byť ženou. Kľudne zcitlivujte na snemoch SaS, koľko chcete, ale berte to tak, že Slováci sú radi tým, čo sú, čím sa narodili a tak chcú aj zomrieť. To je celé, to je normálna kultúrna identita.
Danko, Andrej, predseda NR SR (2018-03-26):
Pán poslanec nechce... Ďakujem. S reakciou pán poslanec Klus.
P. Hrušovský, predseda NR SR: (2005-05-24):
(Hlasovanie.) 139 prítomných, 113 za, 4 proti, 22 sa zdržalo. Schválili sme navrhnuté pozmeňujúce návrhy.
Saloň, Marián, poslanec NR SR (2022-11-29):
Ďakujem pekne, pán predsedajúci. Pán poslanec, ja sa budem venovať len tej časti, kde ste hovorili o tom, že neprešiel ústavný zákon, kde sa malo spojiť druhé kolo prezidentských volieb s voľbami do Európskeho parlamentu. Ja som bol jeden z tých, ktorý tiež nepodporil tento návrh zákona a poviem vám prečo. Mesiac dozadu sme mali krásny ilustračný príklad, kedy sme historicky prvýkrát spojili voľby do VÚC a komunálne voľby, kde sme očakávali, že komunálne voľby potiahnu vúckarské voľby a skončilo to tak, že vúckarské voľby ešte stiahli komunálne voľby svojou účasťou dole. A druhý faktor, ktorý sa ukázal, je tam viac ako 200-tisíc neplatných lístkov. A možno by stálo za zváženie zistiť dôvod neplatnosti týchto lístkov, či to bol chaos vo voľbe, alebo úmyselné neplatné lístky a podobne. A tu vám chcem uviesť príklad, že vúckarské a komunálne voľby mali k sebe oveľa, ale oveľa bližšie, ako majú prezidentské a eurovoľby, takže neviem, či ten želaný efekt pri spojení týchto volieb dosiahneme, lebo v tomto prípade sme to nedosiahli vôbec a ak by sme sa ministra vnútra opýtali, že aká bola úspora spojenia týchto dvoch volieb, tak neviem, či vôbec nejaká.
Šeliga, Juraj, podpredseda NR SR (2021-05-03):
Pán poslanec Zajačik, nech sa páči.
Danko, Andrej, predseda NR SR (2016-12-08):
Poprosím na mikrofón.
P. Paška, predseda NR SR: (2008-01-30):
Je všeobecný súhlas. Áno. Ďakujem pekne. Na základe všeobecnej zhody prerušujem rokovanie o tomto bode programu a budeme pokračovať v jeho prerokúvaní hlasovaním o 17.00 hodine zajtra. Ďakujem pekne. Vzhľadom na to, že sme neprerokovali žiadny iný bod programu 19. schôdze, budeme pokračovať v prerušenom rokovaní o správe o privatizácii SPP. Ďakujem vám zatiaľ veľmi pekne a verím, že hlavne pohľady z Bruselu a našich európskych partnerov presvedčia aj našich opozičných kolegov, aby sa vrátili (Potlesk.) a vyjadrili svoj postoj k budúcnosti Slovenska a Európy. Ďakujem. Vyhlasujem krátku 13-minútovú prestávku, budeme pokračovať v rokovaní o 17.30 hodine. (Prestávka.) (Po prestávke.)
Blanár, Juraj, podpredseda NR SR (2022-05-04):
Tri faktické poznámky na vaše vystúpenie, pán minister. Ako prvý pán poslanec Fecko.
Sulík, Richard, predseda NR SR (2010-12-07):
Ďakujem pekne. V opakovanom tajnom hlasovaní o návrhu na voľbu kandidáta na vymenovanie za generálneho prokurátora nebol zvolený žiaden z kandidátov. Pristúpime teda v dohľadnej dobe k tretej voľbe generálneho prokurátora, termíny podania návrhov, ako aj samotnej voľby budú oznámené včas rozhodnutím predsedu Národnej rady. Vyhlasujem prestávku tejto schôdze a budeme pokračovať o 14.00 hodine rozpravou k štátnemu rozpočtu. Ďakujem pekne. (Prerušenie rokovania o 12.03 hodine.) (Pokračovanie rokovania o 14.00 hodine.)
Madej, Róbert, poslanec NR SR (2019-11-28):
Ďakujem veľmi pekne. Dovoľujem si vás informovať, že je zvolaná schôdza ústavnoprávneho výboru dnes o 12.00 v miestnosti ústavnoprávneho výboru. Ďakujem pekne.
Danko, Andrej, predseda NR SR (2019-03-28):
Vážené panie poslankyne, vážení páni poslanci, pokračujeme v rozprave, poprosím o zaujatie miesta pána spravodajcu, pani Zimenová. (Ruch v sále.) Ešte raz poprosím, kľud v sále, páni poslanci, panie poslankyne. (Reakcia z pléna.) Á, ospravedlňujem sa. Reakcia na faktické bolo? (Reakcia z pléna.) Á, dobre, takže poprosím zapojenie pani poslankyne Dubačovej s faktickou poznámkou a potom bola asi reakcia pána Dostála. Dobre. Nech sa páči, pani poslankyňa. Faktickú poznámku, poprosím zapnúť pani poslankyňu Dubačovú. Chlapci, poprosím zapnite pani poslankyňu. Nech sa páči. (Pokračovanie rokovania o návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k procesu ratifikácie Dohovoru Rady Európy o predchádzaní násiliu na ženách a domácemu násiliu a o boji proti nemu Slovenskou republikou , tlač 1409.)
Kremský, Peter, poslanec NR SR (2020-07-14):
Chcel by som vyhlásiť schôdzu výboru pre hospodárske záležitosti o 12.05, miestnosť číslo 32.
Kollár, Boris, predseda NR SR (2023-05-24):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Ak nie, vyhlasujem všeobecnú rozpravu za skončenú. Chce k rozprave zaujať stanovisko navrhovateľka? Nie, ďakujem pekne. Chce sa vyjadriť k rozprave spravodajkyňa? Nie, ďakujem. Prerušujem rokovanie o tomto bode programu. Ďalej nasleduje prvé čítanie o návrhu pos... skupiny poslancov na vydanie ústavného zákona, ktorým sa mení a dopĺňa ústavný zákon číslo päťsto... 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov. Návrh ústavného zákona je uverejnený ako tlač 1696, návrh na jeho pridelenie na prerokovanie výborom je v rozhodnutí č. 1759. Dávam slovo poslancovi Milanovi Vetrákovi, aby za skupinu poslancov návrh ústavného zákona uviedol, nech sa páči, máte slovo. (Rokovanie o návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov , tlač 1696.)
Fico, Robert, predseda vlády SR (2014-06-12):
Napravím stav, ak je taký, ako hovoríte vy. Nie je s tým žiadny problém. Je to oficiálny plán, nemáme čo skrývať, možno ten škriatok je skrytý niekde inde. Preto veľmi rád vyhoviem a môžeme doručiť aj to, čo bolo doručené pánovi predsedovi Národnej rady, budem informovať vedúceho Úradu vlády. Ďakujem pekne.
Pčolinský, Peter, poslanec NR SR (2020-07-24):
Ja len veľmi stručne, keďže kolega Krajčír ma trošku predbehol. Pán kolega, ty si hovoril, že sa hanbíš, keď čítaš nejaké české noviny, nemecké noviny. Že si sa nehanbil, keď celý svet písal o vražde Kuciaka! Že si sa nehanbil, keď celý svet písal o Ndranghete na úrade vlády! Že si sa nehanbil posledných 10 rokov, by som ti doniesol jeden kamión titulkov novín o kauzách vašej bývalej vlády. Čiže ja neviem, načo tie, načo tie stand-upy robíte, keď viete veľmi dobre, že celý, celý ten návrh váš, to odôvodnenie je postavené na vode, po troch mesiacoch tu robiť divadlo, že idete odvolať premiéra, je vás dokopy 50 aj s cestou, aj to vás zahlasuje teraz koľko, ja neviem, či vás tu je 20 dokopy. Načo robíte to divadlo? Len ste si pokazili štvrtok, štvrtočnú noc, mohli sme všetci byť doma so svojimi rodinami a takto tu musíme počúvať takéto úplne nezmyselné výlevy, ktoré nemajú ani hlavu, ani pätu.
Grendel, Gábor, poslanec NR SR (2016-10-25):
Ďakujem za slovo, pani predsedajúca. Aj kolega Poliačik spomínal zahraničie, napríklad český príklad. A opäť pripomeniem pre predkladateľov to, že vizuálne pomôcky sú v zahraničí aj v spomínanej Českej republike úplne bežnou súčasťou politickej komunikácie na pôde parlamentu. A bol by som rád, keby v tomto aj tá analýza, ktorou tak často operujú predkladatelia, bola férová, lebo nestačí argumentovať tým, v ktorých všetkých parlamentoch je obmedzený čas poslancov na vystúpenie. Napíšte tam aj, v koľkých parlamentoch je bežné aj pri obmedzenom časovom priestore používať vizuálne pomôcky. To by bolo férové.
Lipšic, Daniel, poslanec NR SR (2015-11-24):
Tak čakal som, že ešte zožnete aj potlesk, pán poslanec Kondrót, nestalo sa tak, to nevadí, ale, pán poslanec,… (Potlesk.) To už je neskoro. Ale, pán poslanec, takto, ja som chodil na matematické gymnázium a tam aspoň nejaké základy logiky nás naučili. Takže ak ste mali zmiešaný dojem z toho, či teraz podporím alebo nepodporím skrátené legislatívne konanie, tak pre vašu informáciu vám chcem povedať, že z toho, čo som povedal, vyplýva, že teraz nepodporím ani skrátené legislatívne konanie. A inak musím povedať ešte len možno na upresnenie, v princípe minister spravodlivosti tu ani nezdôvodnil reálny dôvod skráteného legislatívneho konania. Spomínal som ho tu len ja. A to je spor PPC a BAT-ky. Čiže ak vám vadilo moje vystúpenie k skrátenému legislatívnemu konaniu, tak vám malo asi vadiť najskôr vystúpenie zástupcu vlády k tomu, čo vôbec ste nepovedali, kvôli čomu o tom v skrátenom legislatívnom konaní rokujeme, čo sa udialo také v minulosti. No udialo sa práve to rozhodnutie vykonateľné medzi BAT-kou a PPC, no to nikto nespomenul, to je veľmi zaujímavá vec, veľmi zaujímavé, tak ste mohli ako spravodajca na to upozorniť, čo sa, samozrejme, nestalo.
Bugár, Béla, podpredseda NR SR (2011-07-11):
Pán poslanec Somogyi.
Remišová, Veronika, poslankyňa NR SR (2019-05-16):
Ďakujem, ja mám dva. Žiadam o presunutie bodov 89 a 90 programu (parlamentné tlače číslo 1477 a 1478) na nasledujúcu schôdzu. Ide o tlače: návrh skupiny poslancov Národnej rady na vydanie zákona, ktorým sa zrušuje zákon č. 101/2010 Z. z., a návrh skupiny poslancov Národnej rady Slovenskej republiky na vydanie zákona o preukazovaní pôvodu príjmov a majetku (tlač 1478). Ďakujem veľmi pekne. Ešte druhé upozornenie je, že včera celý čas veľmi zle išlo streamovacia služba. Kontaktovali nás občania, ktorí hovorili, že ten prenos nešiel, bol trhaný a nedal sa pozerať. Tak by som len chcela poprosiť o nápravu. Ďakujem veľmi pekne.
Šeliga, Juraj, podpredseda NR SR (2020-07-23):
Pán poslanec Tomáš.
P. Hrušovský, predseda NR SR: (2005-12-15):
správu o vydaných opatreniach v súvislosti s aviárnou influenzou (tlač 1407). Pán minister.
J. Mikuš, poslanec: (2003-02-27):
P. Rusko, podpredseda NR SR: Nech sa páči, dávam hlasovať o bodoch 2, 3, 4 a 5 so stanoviskom gestorského výboru neschváliť. (Hlasovanie.) Prítomných je 102 poslancov, za 2, proti 85, zdržalo sa 14, nehlasoval 1. Konštatujem, že body 2, 3, 4 a 5 sme neschválili. Nech sa páči.
Laurenčík, Milan, podpredseda NR SR (2022-02-15):
Na faktické poznámky bude teraz reagovať pán poslanec György Gyimesi. Prosím, stlačte si F a budete mať dve minúty.
B. Bugár, podpredseda NR SR: (2006-04-21):
Otváram rozpravu. Konštatujem, že písomne sa do rozpravy prihlásil pán poslanec Kondrót. Nech sa páči, máte slovo.
Hrušovský, Pavol, podpredseda NR SR (2011-07-11):
Pán poslanec Goga.
Matovič, Igor, poslanec NR SR (2011-07-07):
Pán podpredseda Fico, chcel som vám povedať, že ste trápny ako malé decko, ale poviem vám, ste trápny ako Fico. Jednoducho to, čo ste predviedli, to je presne Robert Fico. Ako na predošlej schôdzi váš tieňový exminister spravodlivosti Róbert Madej tu čítal asi desaťstranový pozmeňovák. Dal som si tu prácu a značil som si každú jednu chybu, ktorú spravil, bolo ich presne dvadsaťštyri chýb. S týmto zoznamom chýb som išiel za ľuďmi v koalícii a som sa ich pýtal, dáme mu to znovu prečítať? A všetci povedali, nebuďte takí trápni, ako sú smeráci. Presne to, čo ste tu dnes predviedli, ste ukázali, akí ste. (Prerušenie vystúpenia predsedajúcim.)
P. Hrušovský, podpredseda NR SR: (2002-05-22):
(Hlasovanie.) Prítomných je 115 poslancov, za 61, proti 1, zdržalo sa 42, nehlasovalo 11. Návrh sme schválili. Ďalší návrh.
Bugár, Béla, podpredseda NR SR (2017-09-06):
Ďalej v rozprave vystúpi pani poslankyňa Zemanová. Nech sa páči, máte slovo.
Gašpar, Tibor, poslanec NR SR (2024-02-08):
Hlasujeme o bode 298 druhého pozmeňujúceho návrhu pána poslanca Galka.
Beluský, Martin, poslanec NR SR (2019-04-02):
Ďakujem za slovo. Vážený pán predsedajúci, vážené panie poslankyne, páni poslanci, poslanci za stranu Kotleba – Ľudová strana Naše Slovensko Marian Kotleba, Rastislav Schlosár, Martin Beluský, Milan Uhrík a Milan Mazurek predkladajú do Národnej rady Slovenskej republiky návrh zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa mení a dopĺňa zákon č. 372/1990 Zb., zákona o priestupkoch v znení neskorších predpisov. Cieľom návrhu zákona je zlepšenie bezpečnostnej situácie na celom území Slovenskej republiky. Návrh zákona znižuje vek trestnej zodpovednosti zo súčasných 14 rokov na 12 rokov a priestupkovej zodpovednosti z 15 rokov rovnako na 12 rokov. Návrh zákona je v súlade s Ústavou Slovenskej republiky, ústavnými zákonmi a ostatnými všeobecne záväznými právnymi predpismi Slovenskej republiky, medzinárodnými zmluvami a inými medzinárodnými dokumentmi, ktorými je Slovenská republika viazaná. Viac uvediem v rozprave, do ktorej sa hlásim ako prvý. Ďakujem.
Zs. Simon, minister pôdohospodárstva SR: (2004-01-23):
Predložený návrh zákona sa realizuje Programovým vyhlásení vyhlásením vlády Slovenskej republiky v časti využívanie a vlastníctvo pôdy, v ktorej sa vláda zaväzuje zrušiť odvod za odňatie poľnohospodárskej pôdy z Poľnohospodárskeho pôdneho fondu. Predloženým návrhom zákona sa vykonávajú podmienky na trvalo udržateľné obhospodarovanie a ochranu poľnohospodárskej pôdy najmä pred vplyvom nekoordinovaného umiestňovania výrob, stavieb a ťažobných činností na najkvalitnejšej poľnohospodárskej pôde. Prioritou zákona je ochrana vlastností a funkcií poľnohospodárskej pôdy, ako aj ochrana významného pôdneho zdroja a stabilizácie výmery a objemu najkvalitnejších poľnohospodárskych pôd Slovenska. Výkon ochrany poľnohospodárskej pôdy budú zabezpečovať obvodné pozemkové úrady, krajské pozemkové úrady a ministerstvo v rámci špecializovanej štátnej správy rezortu ministerstva pôdohospodárstva zriadené osobitným zákonom. Vážený pán predsedajúci, vážené panie poslankyne, páni poslanci. Vzhľadom na to, že ide o návrh zákona, ktorý Ministerstvo pôdohospodárstva Slovenskej republiky vypracovalo na základe programového vyhlásenia a podľa ktorého sa vytvárajú podmienky na obhospodarovanie a ochranu poľnohospodárskej pôdy, dovolím si vás požiadať o prerokovanie predloženého návrhu zákona a vyjadrenie súhlasu s ním. Ďakujem vám za pozornosť.
Figeľ, Ján, podpredseda NR SR (2013-06-05):
S ďalšou faktickou Peter Osuský.
P. Paška, predseda NR SR: (2007-10-18):
Pán navrhovateľ, nech sa páči, máte slovo, ak chcete vystúpiť. Poprosím o pokoj. Pán navrhovateľ sa vyjadrí k rozprave.
Pellegrini, Peter, predseda NR SR (2015-11-13):
Ďakujem pekne. Vyhlasujem rozpravu za skončenú. Pán navrhovateľ, chcete sa vyjadriť? Nie. Pán spravodajca? Nie. Prerušujem rokovanie o tomto bode programu. Budeme pokračovať, pán minister, v druhom čítaní o vládnom návrhu zákona o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov (tlač 1712). Spoločnú správu máme pod tlačou 1712a. Pán minister, nech sa páči.
Pellegrini, Peter, predseda NR SR (2015-06-15):
Pán poslanec Galko.
B. Bugár, podpredseda NR SR: (2005-06-23):
(Hlasovanie.) Prítomných je 141 poslancov, za 5, proti 35, zdržalo sa 100, nehlasoval 1. Tieto body zo spoločnej správy sme neschválili.
Šeliga, Juraj, podpredseda NR SR (2020-04-02):
Ďakujem. S reakciou na faktické poznámky pani poslankyňa Vaľová.
Figeľ, Ján, 1. podpredseda vlády a minister dopravy, výstavby a regionálneho rozvoja SR (2010-12-02):
Áno. Ďakujem pekne. Koho potľapkať? (Hlasy z pléna.)
Pellegrini, Peter, predseda NR SR (2015-02-10):
Poprosím trošku dôstojnejšie prostredie vytvoriť pre pána poslanca. Nech sa páči.
Hrnčiar, Andrej, podpredseda NR SR (2019-02-05):
Prosím, prezentujme sa a hlasujme. (Hlasovanie.) Prítomných 140, za 111, proti 19, zdržalo sa 10. Konštatujem, že Národná rada sa uzniesla, že tento návrh zákona prerokuje v druhom čítaní.
Mikulec, Roman, poslanec NR SR (2024-09-20):
Ďakujem pekne za slovo. Gábor, ďakujem pekne za tvoje vystúpenie aj za to, že si spomenul prokurátorov, všetkých poctivých, čestných prokurátorov na naozaj či okresných, krajských prokuratúrach, ale aj na tej špeciálnej, ktorá bola zrušená, a, samozrejme, aj na Generálnej prokuratúre. Treba týmto ľuďom poďakovať, takisto ako každému čestnému, poctivému policajtovi, sudcovi. A, bohužiaľ, aj mňa mrzí, že došlo k zmene legislatívy a k zrušeniu Úradu špeciálnej prokuratúry takým spôsobom, akým k tomu došlo, bez možnosti alebo bez vôbec prijímania argumentov z našej strany, ktorí sme to snažili sa nejakým spôsobom naozaj, myslím si, že poctivo argumentovať. A ty si spomenul, že každá normálna krajina prijíma takú legislatívu, aby chránila najmä občanov a chránila tých poškodených, a v našom prípade sa začína pomaličky ukazovať, že tie zmeny v trestnej novele spôsobujú opak. Páchatelia sa vysmievajú podnikateľom, vysmievajú sa v obchodoch, pretože však oni môžu kradnúť a vedia, že nič sa im nestane, lebo aj ten paragraf, ktorý hovoril o tom, že keď niekto spácha niečo možno viackrát, tak potom sa to bude považovať za trestný čin, tak aj toto sa zmenilo. Jednoducho naozaj tých príkladov, kedy poškodené osoby sa nevedia domôcť nejakým spôsobom nápravy, pribúda. A toto je dôsledok trestnej novely, ktorá všetci, myslím si, že aj na Slovensku mnohí ľudia to chápu tak, že jediným cieľom toho bolo zrušiť Úrad špeciálnej prokuratúry, pomstiť sa tým prokurátorom a prostredníctvom toho aj policajtom, ktorí si dovolili vyšetrovať korupciu na najvyšších miestach.
A. Belousovová, podpredsedníčka NR SR: (2009-06-17):
Pán poslanec Richter, chcete reagovať na faktickú poznámku? Nie. Ďakujem. Takže to bolo vlastne len jediné vystúpenie v rámci rozpravy, vyhlasujem preto všeobecnú rozpravu za skončenú. Chcem sa opýtať pána navrhovateľa, či chce k rozprave zaujať stanovisko. Nech sa páči.